**Športnik leta 2019**

ANDRAŽ CIMERMAN, Črnomelj

Andraž Cimerman je član Košarkarskega kluba Črnomelj. Nastopal je za vse mlajše selekcije kluba, trenutno uspešno igra za člansko ekipo kluba. Andraž nastopa tudi na državnih tekmovanjih košarke 3X3. Košarka 3x3 je od leta 2018 uvrščena tudi na olimpijske igre in se zelo hitro razvija ter pridobiva na popularnosti. V letu 2019 je postal državni prvak v ulični košarki 3x3. Sezona ulične košarke je sestavljena iz petih kvalifikacijskih turnirjev. Najboljše štiri ekipe se po koncu kvalifikacijskih turnirjev uvrstijo na finalni turnir, ki je bil v Ljubljani. Ekipa za katero nastopa je na kvalifikacijskih turnirjih dosegla naslednje uvrstitve: - 1. kval. turnir v Novem mestu: 1. mesto - 2. kval. turnir v Ajdovščini: 1. mesto - 3. kval. turni v Ljubljani: 2. mesto - 5. kval. turnir na Ptuju: 1. mesto Finalni turnir je bil odigran 18. 8. 2019 na Kongresnem trgu v Ljubljani. Ekipa Andraža Cimermana je bila tukaj najboljša in slavila naslov državnega prvaka v košarki 3x3 za igralce mlajše od 23 let (U23).

Predlog je podala: Športna zveza Črnomelj